બિહારમાં બગાવતનું રાજકારણ ચાલું છે. ભાજપ બાદ હવે જેડીયુમાં વિરોધનો જુવાળ જોવા મળી રહ્યો છે. જેડીયુના રાષ્ટ્રીય મહાસચિવ ચંદ્રરાજ સિંઘવીએ પાર્ટીના તમામ પદો પરથી રાજીનામું આપી દીધું છે. ચંદ્રરાજ સિંઘવીએ પોતાના રાજીનામું પાર્ટીના અધ્યક્ષ શરદ યાદવને મોકલી આપ્યું છે. આ સાથે જ તેમણે બિહારના મુખ્યમંત્રી નીતિશ કુમાર વિરુદ્ધ મોરચો ખોલી નાંખ્યો છે અને આરોપ લગાવ્યો છે કે, નીતિશ સ્વાર્થી છે અને તે સેક્યુલર પણ નથી.